אוניברסיטת שיקגו

אוניברסיטת שיקגו (באנגלית: University of Chicago) היא אוניברסיטת מחקר פרטית בשיקגו, אילינוי שבארצות הברית. היא נוסדה בשנת 1890 על ידי איל הנפט ג'ון ד. רוקפלר, ומדורגת כאחת האוניברסיטאות היוקרתיות והטובות בעולם (ARWU) בעשירייה הראשונה. האוניברסיטה מורכבת מקולג' לתואר ראשון וארבע חטיבות מחקר לתארים מתקדמים, המכילות את כל תוכניות האוניברסיטה לתארים מתקדמים ואת הוועדות הבינתחומיות של האוניברסיטה. לאוניברסיטה יש שמונה בתי ספר מקצועיים. לאוניברסיטה קמפוסים ומרכזים נוספים בלונדון, פריז, בייג'ינג, דלהי והונג קונג, כמו גם במרכז העיר שיקגו. חוקרי אוניברסיטת שיקגו מילאו תפקיד מרכזי בפיתוח של דיסציפלינות אקדמיות רבות, כולל כלכלה, משפטים, ביקורת ספרות, מתמטיקה, פיזיקה, דת, סוציולוגיה ומדע המדינה. במהלך המאה ה-20 קמו באוניברסיטה מספר תנועות אקדמיות רבות-השפעה, כגון אסכולת שיקגו בסוציולוגיה, אסכולת שיקגו באדריכלות, אסכולת שיקגו בספרות, אסכולת שיקגו בכלכלה ואסכולת שיקגו בניתוח מתמטי. מאמצי המחקר של האוניברסיטה כוללים ניהול של פרמילאב והמעבדה הלאומית ארגון , כמו גם את המעבדה לביולוגית ימית (MBL). האוניברסיטה היא גם ביתה של הוצאת אוניברסיטת שיקגו, הוצאת האור האוניברסיטאית הגדולה ביותר בארצות הברית. בין בוגרי וחוקרי האוניברסיטה נמנים 99 זוכי פרסי נובל, 20 זוכי המדליה הלאומית למדעי הרוח, 10 זוכי מדליית פילדס ו-4 זוכי פרס טיורינג. האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA), בפורום מנהיגי האוניברסיטאות העולמי (GULF) ושותפה מייסדת בקונסורציום הבינלאומי של מיזם טלסקופ מגלן הענק (GMT). ארגון אקדמי שיקגו קולג' (1892) בית הספר לתאולוגיה (1856) בית הספר ללימודי המשך ליברליים ומקצועיים ע"ש גרהם (1890) בית הספר למנהל עסקים ע"ש בות' (1898) בית הספר למשפטים (1902) בית הספר לעבודה סוציאלית, מדיניות ופרקטיקה ע"ש קראון (1920) בית הספר לרפואה ע"ש פריצקר (1927) בית הספר למדיניות ציבורית ע"ש האריס (1988) בית הספר להנדסה מולקולרית ע"ש פריצקר (2019) מדריך הסגנון של שיקגו ערך מורחב – מדריך הסגנון של שיקגו מדריך הסגנון של ההוצאה לאור של אוניברסיטת שיקגו (The Chicago Manual of Style; מכונה בקיצור Chicago או בראשי תיבות CMS) הוא מדריך כתיבה המספק כללי כתיבה וציטוט לכותבים באנגלית אמריקנית. ה-CMS פורסם לראשונה בשנת 1906, עד 1969, הפך ה-CMS למדריך המוביל. ראו גם המכון האוריינטלי של אוניברסיטת שיקגו פולמוס לביבה – אוזן המן קישורים חיצוניים אתר האינטרנט הרשמי של אוניברסיטת שיקגו אוניברסיטת שיקגו, ברשת החברתית פייסבוק אוניברסיטת שיקגו, ברשת החברתית X (טוויטר) אוניברסיטת שיקגו, ברשת החברתית אינסטגרם אוניברסיטת שיקגו, ברשת החברתית LinkedIn אוניברסיטת שיקגו, סרטונים בערוץ היוטיוב אוניברסיטת שיקגו, באתר אנציקלופדיה בריטניקה (באנגלית) הערות שוליים